དུས་ཆེན་གྱི་སྐབས་སུ་ཁྱིམ་མི་ལྷན་འཛོམས་བྱུང་བས།རྒན་པ་རྣམས་ལ་མཚོན་ན་དེ་ཧ་ཅང་དགའ་དགོས་པའི་དོན་དག་ཅིག་རེད།ཁྱིམ་མི་ལྷན་དུ་འཛོམས་ན་རྒན་པ་རྣམས་སེམས་ཚེགས་བྱས་ཏེ་དུས་རྒྱུན་ལས་ངལ་དུབ་འབྱུང་ངེས་པས།སྐབས་དེར་རྒན་པས་སེམས་ལྷོད་ལ་འབབ་པ་དང་ངལ་གསོ་བྱེད་པར་དོ་སྣང་བྱས་ཏེ་གང་ཐུབ་ཀྱིས་དུས་རྒྱུན་གྱི་འཚོ་བའི་གོམས་གཤིས་སྲུང་འཛིན་བྱེད་དགོས།ལྷག་པར་ཁྲག་ཤེད་མཐོ་བ་དང་སྙིང་གཟེར་ནད་བྱུང་ཡོད་པའི་རྒན་པ་ཚོས་སེམས་དེ་འདྲ་འཚུབ་མི་རུང་བ་དང་།ཁྲག་ཤེད་ཇེ་མཐོ་དང་སྙིང་གཟེར་རྒྱག་པ་སྔོན་འགོག་བྱེད་དགོས།ཁྲག་ཤེད་ཇེ་མཐོར་སོང་ན་ཀླད་པའི་ཁྲག་རྩར་ཉེན་ཁ་འབྱུང་སླ།